# Didići

### Izvor: Wikipedija

Didići su plemenitaški hrvatski rodovi. Ovim nazivom su nazivali sebe hrvatski plemenitaški rodovi, među ostalim, iz Kaštela i Poljica.

U osnovi, Didići su slobodni seljaci koji posjeduju svoju zemlju (plemenšćinu, bašćinu) koju obrađuju sami i/ili sa težacima. Iz njihovih se redova u srednjem vijeku regrutiraju vojnici i izdvajaju plemići (darovnicama kralja ili feudalaca). Isto tako, diobom plemenšćine na manje djelove (grananjem rodova) ili uzurpiranjem od strane feudalaca, crkve i gradskih komuna, didići se stapaju sa ostalim pukom.

Poljička republika je primjer opstanka i razvijanja didićkog uređenja društva, dok su na području Kaštela pod utjecajem gradskih komuna didići u 13. stoljeću prestali biti značajniji društveni sloj. Unatoč tome, didići su prisutni sve do osnivanja starih jezgri Kaštela, a običaji i prava biranja župnika-upravitelja didićkih nadarja (zemlišta darovanih crkvicama) iz srednjeg vijeka (Sv. Marija od Špiljana-Stomorija i sv. Ivan od Birnja) ostaju očuvani do 19. stoljeća.

Dobavljeno iz "http://hr.wikipedia.org../../../d/i/d/Didi%C4%87i.html"

Kategorija: Povijest Hrvatske

##### Views

- Članak
- Razgovor
- Trenutna inačica

##### Traži